**ДОГОВОР ЗА НАЕМ**

Днес, **………**2023 г., в гр. Габрово се сключи настоящия договор, между:

**1. ТЕХНИЧЕСКИ УНИВЕРСИТЕТ - ГАБРОВО**, със седалище и адрес на управление: гр. Габрово 5300, ул. “Хаджи Димитър” № 4, ЕИК: 000210319, представлявано от проф. д-р инж. Илия Железаров – ректор, наричан по-долу **НАЕМОДАТЕЛ**, от една страна,

и

**2. ……………………………..** съсседалище и адрес на управление: ………………………………………, ЕИК: …………………………, представлявано от …………………………….. –………………., наричан по-долу **НАЕМАТЕЛ**, от друга страна,

страните се споразумяха за следното:

**І. ПРЕДМЕТ НА ДОГОВОРА.**

**Чл. 1.**С настоящия договор, НАЕМОДАТЕЛЯТ на основание проведен търг с тайно наддаване за отдаване под наем предоставя на НАЕМАТЕЛЯ за временно и възмездно ползване площ от 2 кв. м. за инсталиране на **автомат за пакетирани храни и безалкохолни напитки**, собственост на наемателя, находяща се на първи етаж от недвижим имот - публична държавна собственост, управляван от ТК - Ловеч, с административен адрес гр. Ловеч, ул. Съйко Съев № 31, идентификатор 43952.512.247.2 по КККР на гр. Ловеч

**ІІ. ПРЕДАВАНЕ НА ОБЕКТА.**

**Чл. 2.**НАЕМОДАТЕЛЯТ е длъжен да предаде обекта на НАЕМАТЕЛЯ след подписване на приемо-предавателния протокол, неразделна част от настоящия договор.

**ІІІ. НАЕМНА ЦЕНА. СРОК И НАЧИН НА ПЛАЩАНЕ.**

**Чл. 3. (1)**За ползването на площта НАЕМАТЕЛЯТ се задължава да заплаща на НАЕМОДАТЕЛЯ месечна наемана цена в размер на **…………………………… лв. без ДДС**, платима до **15** число на текущия месец, в касата на ТУ - Габрово на адрес: гр. Габрово, ул. „Х. Димитър” № 4, сграда Ректорат, стая 3108 или по банков път по банкова сметка: IBAN-BG83STSA93003110006000, ВIC: STSABGSF при Банка ДСК-ЕАД клон Габрово.

**(2)** Наемната цена се анексира през месец януари на всяка следваща календарна година съобразно инфлационния индекс, определен от НСИ.

**(3)** При сключване на договора НАЕМАТЕЛЯТ внася парична гаранция за изпълнение в размер на едномесечен наем, която се връща след прекратяване действието на договора, при условие че НАЕМАТЕЛЯТ няма задължения към ТУ – Габрово. Тази сума не се счита за авансово внесен наем, а служи за обезпечение изпълнението на договора.

**(4)** За внесената гаранция за изпълнение НАЕМОДАТЕЛЯТ не дължи лихва.

**ІV. ПРАВА И ЗАДЪЛЖЕНИЯ НА НАЕМОДАТЕЛЯ**

**Чл. 4.**НАЕМОДАТЕЛЯТ има право:

1. да получава уговорената наемна цена;
2. да проверява състоянието и начина на ползване на отдадената под наем площ;
3. след прекратяване на този договор да получи обратно отдадената под наем площ в състоянието, в което е предадена.

**Чл. 5. (1)**НАЕМОДАТЕЛЯТ е длъжен да предаде отдадената под наем площ на НАЕМАТЕЛЯ след двустранно подписване на приемо-предавателен протокол, неразделна част от този договор.

**(2)** НАЕМОДАТЕЛЯТ е длъжен да обезпечи несмущаваното ползване на отдадената под наем площ от НАЕМАТЕЛЯ.

**V. ПРАВА И ЗАДЪЛЖЕНИЯ НА НАЕМАТЕЛЯ.**

**Чл. 6.** НАЕМАТЕЛЯТ е длъжен:

1. да заплаща наемната цена в уговорения размер и по указания в чл. 3 от настоящия договор ред; При забава в плащането на наемната цена НАЕМАТЕЛЯТ дължи лихва в размер на законно установения лихвен процент, за всеки ден забава, върху стойността на задължението;
2. да не пренаема отдадената под наем площ по този договор на други лица, както и да участва с него в договори за съвместна дейност;
3. да използва отдадената под наем площ по предназначението й;
4. да не ползва съвместно по договор с трети лица наетата площ;
5. при прекратяване или разваляне на договора да предаде на НАЕМОДАТЕЛЯ наетата площ след подписване на двустранен приемо-предавателен протокол в същото състояние, в което е била приета.
6. да поддържа отдадената под наем площ в добро състояние.

8. да поеме разходите по монтирането и демонтирането на автомата за пакетирани храни и безалкохолни напитки, както и разходите по свързването му към ел. инсталацията за своя сметка, като тези дейности следва да се извършват в рамките на работните дни от 8.00 до 17.00 часа.;

9. да поеме цялостното обслужване на автомата за пакетирани храни и безалкохолни напитки, което освен неговата доставка и монтаж включва и сервизното му техническо обслужване, почистване и зареждане.

10. да осигури и монтира на наетата площ автомат за пакетирани храни и безалкохолни напитки и, технически обезопасен, съответстващ на изискванията на Наредбата за съществените изисквания и оценяване на съответствието на електрически съоръжения, предназначени за използване в определени граници на напрежението (Обн. ДВ. бр.23 от 25 Март 2016г., изм. ДВ. бр.32 от 22 Април 2016г.).

11. при възникване на технически проблем да реагира в рамките на 4 часа, а при невъзможност за неговото отстраняване в срок до 48 часа - да подмени автомата и да монтира друг, до края на 72-ия час от възникването му. Новото устройство също трябва да съответства на изискванията на Наредбата за съществените изисквания и оценяване на съответствието на електрически съоръжения, предназначени за използване в определени граници на напрежението.

12. да влага в машината вещества за пакетирани храни и безалкохолни напитки, които:

* 1. да бъдат винаги в срок на годност;
  2. да отговарят на изискванията на Закона за храните и на правото на Европейския съюз, да са безопасни за човешкото здраве;
  3. да са снабдени с необходимите документи, удостоверяващи осъществен върху тях контрол от органите на Държавния здравен контрол и от органите на Българската агенция по безопасност на храните.

**VІ. СРОК НА ДЕЙСТВИЕ НА ДОГОВОРА. ПРЕКРАТЯВАНЕ.**

**Чл. 7. (1)**Този договор се сключва за срок от **5 /пет/** години, считано от подписването му.

**(2)** Предаване на отдадената под наем площ на НАЕМАТЕЛЯ, се извършва с приемо-предавателен протокол.

**Чл. 8.**Настоящият договор се прекратява:

1. с изтичане на уговорения срок
2. при неплащане на наемната цена в продължение на 2 месеца.
3. с едномесечно писмено предизвестие от всяка една от страните, отправено до другата
4. при използване на обекта не по предназначение.
5. по взаимно съгласие.

**Чл. 9. (1)**При виновно прекратяване на договора неизправната страна дължи на изправната една месечна наемна вноска.

**(2)** Когато някоя от страните не изпълнява задълженията си по настоящия договор поради причина, за която тя отговаря, изправната страна може да развали договора едностранно без предизвестие.

**VII. ДОПЪЛНИТЕЛНИ РАЗПОРЕДБИ.**

**Чл. 10. (1)**За целите на този договор адресите на страните са:

а) на Наемодателя: гр. Габрово, ул. “Хаджи Димитър” № 4.

б) на Наемателя: …………………………………………………..

**(2)** Ако някоя от страните промени адреса си без да уведоми другата страна, последната не отговаря за неполучените съобщения, призовки и други.

**Чл. 11.**Всички неуредени и спорни въпроси, възникнали в процес на изпълнение на този договор, се решават по взаимно съгласие между страните по правилата на ЗЗД относно наема чрез сключване на допълнително споразумение, неразделна част от настоящият договор, а в случай че такова не бъде постигнато – по реда на ГПК.

Настоящият договор се подписа в два еднообразни екземпляра по един за всяка от страните.

**НАЕМОДАТЕЛ: НАЕМАТЕЛ:**

**РЕКТОР: ………………............. Управител: ……………………**

**/проф. д-р инж. Ил. Железаров/ /…………………/**

**ФИНАНСОВ МЕНИДЖЪР:...........................**

**/М. Гугушева/**

**ЮРИСКОНСУЛТ:………………………**